Oltin kalit yoki Buratinoning boshidan kechirganlari

„Oltin kalit yoki Buratinoning boshidan kechirganlari“ () — rus yozuvchisi Aleksey Tolstoy qalamiga mansub ertak. Karlo Kollodining „Pinokkioning sarguzashtlari: yogʻoch qoʻgʻirchoq ertagi“ kitobiga asoslanib yozilgan. Asar oʻzbek tilida 1989-yil Toshkent shahrida „Oʻqituvchi“ nashriyotida chop etilgan.

Kitob ilk bor 1936-yil Moskvada „Detgiz“ nashriyotida chop etilgan. SSSRda 1986-yilgacha 182 marta chop etilgan. Umumiy adadi 15,5 million nusxadan oshib ketgan. Asar dunyoning 47 tiliga tarjima qilingan.Карайченцева С. А. Русская детская книга XVIII–XX вв. Монография – Москва: МГУП, 2006.- 294 с. – 

 Syujeti 
Sharmankachi Karlo ota yogʻochdan uzun burunli qoʻgʻirchoq yasab, uni Buratino deb ataydi. Buratino qoʻgʻirchoq doʻstlari bilan koʻp sarguzashtlarni boshidan kechiradi. Ular qoʻgʻirchoq teatrining yovuz egasi Karabas-Barabasdan hamda ayyor tulki Alisa bilan mushuk Baziliodan qochadilar.

 Qahramonlari 
 Buratino – yogʻoch qoʻgʻirchoq
 Karlo ota – Buratino yogʻochdan yasagan sharmankachi
 Juzeppe – duradgor, Karlo otaning doʻsti
 Malvina – moviy koʻzli qoʻgʻirchoq
 Artemon – Malvinaga sodiq it
 Pyero – Malvinani sevuvchi shoir qoʻgʻirchoq
 Arlekin – Pyeroning qoʻgʻirchoq doʻsti
 Toshbaqa Tortila – Buratinoga oltin kalit sovgʻa qilgan toshbaqa
 Soʻzlovchi chigirtka – Buratinoga uning taqdirini aytib beruvchi chigirtka
 Karabas Barabas – qoʻgʻirchoq teatri egasi
 Duremar – zuluk sotuvchi
 Alisa – ayyor tulki
 Bazilio – ayyor mushuk

 Oʻzbekcha tarjimasi 
Asarni rus tilidan oʻzbek tiliga S. Muhammadjonov tarjima qilgan. Oʻzbekcha nashr 1989-yil Toshkent shahrida „Oʻqituvchi“ nashriyotida chop etilgan.

 Ekranlashtirish 
 Buratinoning boshidan kechirganlari — sovet filmi (1976)

 Manbalar 

 Havolalar 

Turkum:Alifbo boʻyicha kitoblar